DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO

2018 m. spalio 26 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 ,,Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo” Rokiškio rajono savivaldybės taryba nusprendžia:

 1. Patvirtinti Neformaliojo vaikų švietimo lėšų skyrimo ir panaudojimo tvarkos aprašą (pridedama).

 2. Pripažinti netekusiais galios Rokiškio rajono savivaldybės tarybos 2016 m. balandžio 29 d. sprendimą Nr. TS-112 „Dėl Rokiškio rajono savivaldybės tarybos 2016 m. sausio 29 d. sprendimo Nr. TS-17 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“; Rokiškio rajono savivaldybės tarybos 2017 m. sausio 27 d. sprendimą Nr. TS-12 „Dėl Rokiškio rajono savivaldybės tarybos 2016 m. balandžio 29 d. sprendimo Nr. TS-112 „Dėl Rokiškio rajono savivaldybės tarybos 2016 m. sausio 29 d. sprendimo Nr. TS-17 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“ dalinio pakeitimo“; Rokiškio rajono savivaldybės tarybos 2018 m. sausio 23 d. sprendimą Nr. TS-20„Dėl Rokiškio rajono savivaldybės tarybos 2016 m. balandžio 29 d. sprendimo Nr. TS-112 „Dėl Rokiškio rajono savivaldybės tarybos 2016 m. sausio 29 d. sprendimo Nr. TS-17 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“ papildymo“

 3. Skelbti šį sprendimą savivaldybės tinklalapyje [www.rokiskis.lt](http://www.rokiskis.lt) ir Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO

AIŠKINAMASIS RAŠTAS

**Parengto sprendimo projekto tikslai ir uždaviniai.**

 Sprendimo projektu siūloma patvirtinti Neformaliojo vaikų švietimo lėšų skyrimo ir panaudojimo tvarkos aprašą (toliau – Aprašas)..

 **Šiuo metu esantis teisinis reglamentavimas.** Aprašas keičiamas vadovaujantis Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 ,,Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ **Sprendimo projekto esmė.**

 Aprašas atnaujintas atsižvelgiant į tai, kad nuo 2018 m. rugsėjo 1 d. buvo panaikintas Lietuvos Respublikos Vyriausybės 2001 m. birželio 27 d. Nr. 785 nutarimas „Dėl Mokinio krepšelio lėšų apskaičiavimo ir paskirstymo metodikos patvirtinimo“. Aprašas yra papildytas keliomis naujomis nuostatomis:

 NVŠ lėšos švietimo teikėjui skiriamos, jei visu savivaldybės nustatytu NVŠ krepšelio dydžiu mažinamas savivaldybės, valstybės ar kito švietimo teikėjo nustatytas mokestis / paslaugos kaina asmeniui už neformalųjį vaikų švietimą (Aprašo 7 punktas);

 paraiškos formoje įvestas papildomas laukas informacijai apie planuojamą paslaugos kainą asmeniui (Aprašo 1 priedo 23 punktas);

 patvirtinta standartizuota neformaliojo vaikų švietimo teikimo sutarties forma (Aprašo 21 punktas).

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** – nebus.

 **Finansavimo šaltiniai ir lėšų poreikis**. Finansavimo šaltinis – ES finansinės paramos ir bendrojo finansavimo iš valstybės biudžeto lėšos. Sprendimui įgyvendinti papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Švietimo skyriaus vyriausioji specialistė Danutė Kniazytė